Čārlzs Sendss

Čārlzs Edvards Sendss (; dzimis , miris ) bija amerikāņu golferis un tenisists. Startējis 1900. gada un 1908. gada vasaras olimpiskajās spēlēs. Pirmais olimpiskais čempions golfa turnīrā.

 Biogrāfija 
Sendss izglītību ieguva Kolumbijas koledžā, kuru viņš pabeidza 1887. gadā. Augstskolas laikā viņš spēlēja golfu un tenisu. 2018. gadā viņš tika uzņemts augstskolas sporta slavas zālē.

1900. gada vasaras olimpiskajās spēlēs Parīzē startēja golfa un tenisa sacensībās. Golfa vīriešu turnīrā viņš kļuva par pirmo olimpisko čempionu šajā disciplīnā. Šajās olimpiskajās spēlēs viņš startēja arī trijās tenisa disciplīnās. Vīriešu vienspēļu turnīrā pirmajā kārtā zaudēja britu tenisistam Haroldam Mahoni. Vīriešu dubultspēļu turnīrā viņš startēja kopā ar britu Arčibaldu Vordenu kā Jauktās komandas pārstāvji. Viņi ceturtdaļfinālā zaudēja citai Jauktajai komandai, kuru veidoja Makss Dekužī un Bezils de Garmendija.

Pēc 8 gadiem, 1908. gada vasaras olimpiskajās spēlēs, Londonā viņš startēja Jeu de paume, kur viņš ieguva dalīto 9. vietu, jo pirmajā kārtā zaudēja britu sportistam Justasam Mailsam.

 Atsauces 

 Ārējās saites 
 Čārlzs Sendss (SOK profils) 
 Čārlzs Sendss (Olympedia) 
 Čārlzs Sendss (Sports Reference profils) 

Kategorija:1865. gadā dzimušie
Kategorija:1945. gadā mirušie
Kategorija:ASV golferi
Kategorija:ASV tenisisti
Kategorija:ASV sportisti 1900. gada vasaras olimpiskajās spēlēs
Kategorija:ASV sportisti 1908. gada vasaras olimpiskajās spēlēs
Kategorija:Golferi 1900. gada vasaras olimpiskajās spēlēs
Kategorija:Tenisisti 1900. gada vasaras olimpiskajās spēlēs
Kategorija:Jeu de paume spēlētāji 1908. gada vasaras olimpiskajās spēlēs
Kategorija:1900. gada vasaras olimpisko spēļu medaļnieki
Kategorija:Olimpiskie zelta medaļnieki golfā
Kategorija:ASV olimpiskie zelta medaļnieki